Настављамо са системима. Као и до сад шта ми треба да знамо

1. Која је улога тог систем?
2. Како је грађен тај систем?
3. Како функционише?
4. Која су оболења и како можемо неговати те наше органе?

СИСТЕМ ОРГАНА ЗА РАЗМНОЖАВАЊЕ

УЏБЕНИК стр 180-191

 Која је улога? Па, основна улога је ОСТАВЉАЊЕ ПОТОМСТВА, а самим тим ПРОДУЖЕТАК ВРСТЕ.

 Што се тиче грађе, ово је једини систем органа који се разликују код мушкарац и жена,тј. они одређују мушки и женски пол, али улога је иста.

|  |  |
| --- | --- |
| **Женски репродуктивни систем**  | **Мушки репродуктивни систем**  |
| Унутрашњи органи  | Спољашњи органи  | Унутрашњи органи  | Спољашњи органи  |
| Јајници/Оваријуми  | Стидница  | Семеници/Тестиси  | Полни уд/Пенис  |
| Јајоводи  |  | Пасеменици  | Мошнице/Скротум  |
| Материца/Утерус  |  | Семеводи  |  |
| Родница/Вагина  |  | Простата  |  |

Грађа и улогу појединих делова можете нажи на страни 182, слике 13.1 и 13.2.

На следећем линку можете наћи предавање о овој теми, које је одрадио мој колега Дејан

<https://mojaskola.rtsplaneta.rs/show/1409810/531/os7-biologija-gradja-i-uloga-organa-za-razmnozavanje>

Што се тиче физиологије репродукције, подсетите се Мејозе са почетка године, стр27. Шта је битно да знамо? Да у полним жлездама настају полне ћелије, које имају у својим једрима дупло мање наследног материјала, када преведемо у хромозоме свака полна ћелија има 23 хромозома. ЗАШТО? Зато што спајањем полних ћелија, ОПЛОЂЕЊЕМ, спајањем наследног материјала, настаје зигот који ће сада имати 46 хромозома (23 од мајке и 23 од оца).

Не бих даље додавала, све је лепо објашњено у предавању на следећем линку, са свим анимацијама.

<https://mojaskola.rtsplaneta.rs/show/1422979/531/os7-biologija-oplodjenje-i-trudnoca>

ДОМАЋИ ЗАТАДАК – предати у петак 8.5.2020.

1. Наслов лекције
2. Мапа ума ГРАЂА И УЛОГА СИСТЕМА ОРГАНА ЗА РАЗМНОЖАВАЊЕ
3. Питања на страни 186.

Обољења и нега органа за размножавање и контрацепцију радићемо следећи час!

Поздрав драги моји!